
Comunicat de presă
Având în vedere obiectivele specifice ale Inspecţiei Muncii, în perioada 02.06.2026 – 22.06.2026, s-a desfășurat Campania Naţională pentru identificarea și combaterea muncii nedeclarate la angajatorii care desfăşoară activitate prin intermediul platformelor digitale, în următoarele domenii: Transporturi terestre de pasageri cu vehicule cu șofer, pe bază de comandă – Cod CAEN 4933, Comerț cu amănuntul prin intermediul caselor de comenzi sau prin Internet (Pentru vânzarea de bunuri fizice proprii) - Cod CAEN 4791, Activități poștale și de curierat – Cod CAEN 5320.

Obiectivele  campaniei au fost:

· Creșterea gradului de conștientizare a angajatorilor și a lucrătorilor în ceea ce priveşte necesitatea respectării prevederilor legale în domeniul relaţiilor de muncă;
· Dispunerea de măsuri obligatorii pentru remedierea neconformităților constatate în timpul controalelor la angajatori și aplicarea de sancțiuni contravenționale potrivit reglementărilor legale;
· Verificarea modului în care au fost îndeplinite măsurile dispuse cu ocazia controalelor anterioare.
În cadrul campaniei, inspectorii de muncă din cadrul Inspectoratului Teritorial de Muncă Brăila au efectuat 29 de controale, fiind aplicate 12 sancțiuni contravenționale, dintre care 5 amenzi în valoare totală de 1.521.500 lei.
La 4 angajatori sancționați, au fost identificate  prestând  muncă  nedeclarată  39 de persoane, valoarea totală a amenzilor aplicate pentru aceste fapte fiind de 1.520.000 lei.

Principalele neconformități constatate au fost:

· primirea la muncă a unor persoane fără încheierea contractului individual de muncă, conform art. 16 alin. (1) din Legea nr. 53/2003 – Codul muncii, republicată; 

· primirea la muncă a unor persoane fără transmiterea elementelor contractului individual de muncă în registrul general de evidență a salariaților cel târziu în ziua anterioară începerii activității; 

· neevidențierea orelor de muncă prestate de fiecare salariat; 

· nerespectarea prevederilor legale privind munca suplimentară.
Pentru neconformitățile constatate au fost dispuse măsuri obligatorii, cu termene precise de îndeplinire. Neîndeplinirea acestora în termenul stabilit constituie contravenție și se sancționează cu amendă cuprinsă între 5.000 și 10.000 lei, potrivit prevederilor Legii nr. 108/1999, republicată și actualizată.

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului


